标题：杨炯
人物简介
杨炯与王勃、卢照邻、骆宾王齐名，并称初唐四杰。但自称“耻在王后，愧在  杨炯题跋像[1]卢前”。他于显庆六年（661）被举为神童，上元三年（676）应制举及第。补校书郎，累迁詹事司直。武后垂拱元年（685）坐从祖弟杨神让参与徐敬业起兵，出为梓州司法参军。天授元年（690），任教于洛阳宫中习艺馆。如意元年（692）秋后迁盈川令（今浙江衢江区高家镇盈川村，旧时为盈川县），吏治以严酷著称，卒于官。世称杨盈川。杨炯以边塞征战诗著名，所作如《从军行》、《出塞》、《战城南》、《紫骝马》等，表现了为国立功的战斗精神，气势轩昂,风格豪放。其他唱和、纪游的诗篇则无甚特色，且未尽脱绮艳之风；另存赋、序、表、碑、铭、志、状等50篇。张说谓“杨盈川文思如悬河注水，酌之不竭，既优于卢，亦不减王”。《旧唐书》本传盛赞其《盂兰盆赋》“词甚雅丽”，《四库全书总目》则以为“炯之丽制，不止此篇”，并谓“其词章瑰丽，由于贯穿典籍,不止涉猎浮华”。所作《王勃集序》，对王勃改革当时淫靡文风的创作实践，评价很高，反映了“四杰”有意识地改革当时文风的要求。对海内所称“王、杨、卢、骆”，杨炯自谓“愧在卢前，耻居王后”，当时议者亦以为然。今存诗33首，五律居多。明胡应麟谓“盈川近体，虽神俊输王，而整肃浑雄。究其体裁，实为正始”（《诗薮·内编》卷四）。《旧唐书》本传谓其有文集30卷，《郡斋读书志》著录《盈川集》20卷，今均不传。明万历中童佩搜辑汇编有《盈川集》10卷，附录1卷。崇祯间张燮重辑为13卷。事迹见《旧唐书》本传。
诗风影响
与王勃、卢照邻共同反对宫体诗风，主张“骨气”“刚健”的文风。他的诗也如“四杰”其他诗一样，在内容和艺术风格上以突破齐梁“宫体”诗风为特色，在诗歌的发展史上起到了承前启后的作用。他的诗篇不多，所写《从军行》等几首边塞诗，均表现出了雄健风格，很有气魄。
人物著作
《旧唐书》本传谓其有文集30卷，《郡斋读书志》著录《盈川集》20卷，今均不传。  杨炯半身像[2]明万历中童□搜辑汇编有《盈川集》10卷,附录1卷。崇祯间张燮重辑为13卷。其中《从军行》被编入人教版初中语文课本。
卷50_1「奉和上元酺宴应诏」杨炯
甲乙遇灾年，周隋送上弦。妖星六丈出，沴气七重悬。
赤县空无主，苍生欲问天。龟龙开宝命，云火昭灵庆。
万物睹真人，千秋逢圣政。祖宗玄泽远，文武休光盛。
大号域中平，皇威天下惊。参辰昭文物，宇宙浃声名。
汉后三章令，周王五伐兵。匈奴穷地角，本自远正朔。
骄子起天街，由来亏礼乐。一衣扫风雨，再战夷屯剥。
清明日月旦，萧索烟云涣。寒暑既平分，阴阳复贞观。
惟神谐妙物，乃圣符幽赞。下武发祯祥，平阶属会昌。
金泥封日观，璧水匝明堂。业盛勋华德，兴包天地皇。
孝思义罔极，易礼光前式。天焕三辰辉，灵书五云色。
敬时穷发敛，卜代盈千亿。五纬聚华轩，重光入望园。
公卿论至道，天子拜昌言。雷解初开出，星空即便元。
瑶台凉景荐，银阙秋阴遍。百戏骋鱼龙，千门壮宫殿。
深仁洽蛮徼，恺乐周寰县。宣室召群臣，明庭礼百神。
仰德还符日，沾恩更似春。襄城非牧竖，楚国有巴人。
卷50_2「广溪峡」杨炯
广溪三峡首，旷望兼川陆。山路绕羊肠，江城镇鱼腹。
乔林百丈偃，飞水千寻瀑。惊浪回高天，盘涡转深谷。
汉氏昔云季，中原争逐鹿。天下有英雄，襄阳有龙伏。
常山集军旅，永安兴版筑。池台忽已倾，邦家遽沦覆。
庸才若刘禅，忠佐为心腹。设险犹可存，当无贾生哭。
卷50_3「巫峡」杨炯
三峡七百里，唯言巫峡长。重岩窅不极，叠嶂凌苍苍。
绝壁横天险，莓苔烂锦章。入夜分明见，无风波浪狂。
忠信吾所蹈，泛舟亦何伤。可以涉砥柱，可以浮吕梁。
美人今何在，灵芝徒有芳。山空夜猿啸，征客泪沾裳。
卷50_4「西陵峡」杨炯
绝壁耸万仞，长波射千里。盘薄荆之门，滔滔南国纪。
楚都昔全盛，高丘烜望祀。秦兵一旦侵，夷陵火潜起。
四维不复设，关塞良难恃。洞庭且忽焉，孟门终已矣。
自古天地辟，流为峡中水。行旅相赠言，风涛无极已。
及余践斯地，瑰奇信为美。江山若有灵，千载伸知己。
卷50_5「从军行」杨炯
烽火照西京，心中自不平。牙璋辞凤阙，铁骑绕龙城。
雪暗凋旗画，风多杂鼓声。宁为百夫长，胜作一书生。
卷50_6「刘生」杨炯
卿家本六郡，年长入三秦。白璧酬知己，黄金谢主人。
剑锋生赤电，马足起红尘。日暮歌钟发，喧喧动四邻。
卷50_7「骢马」杨炯
骢马铁连钱，长安侠少年。帝畿平若水，官路直如弦。
夜玉妆车轴，秋金铸马鞭。风霜但自保，穷达任皇天。
卷50_8「出塞」杨炯
塞外欲纷纭，雌雄犹未分。明堂占气色，华盖辨星文。
二月河魁将，三千太乙军。丈夫皆有志，会见立功勋。
卷50_9「有所思」杨炯
贱妾留南楚，征夫向北燕。三秋方一日，少别比千年。
不掩嚬红缕，无论数绿钱。相思明月夜，迢递白云天。
卷50_10「梅花落」杨炯
窗外一株梅，寒花五出开。影随朝日远，香逐便风来。
泣对铜钩障，愁看玉镜台。行人断消息，春恨几裴回。
卷50_11「折杨柳」杨炯
边地遥无极，征人去不还。秋容凋翠羽，别泪损红颜。
望断流星驿，心驰明月关。藁砧何处在，杨柳自堪攀。
卷50_12「紫骝马」杨炯
侠客重周游，金鞭控紫骝。蛇弓白羽箭，鹤辔赤茸秋。
发迹来南海，长鸣向北州。匈奴今未灭，画地取封侯。
卷50_13「战城南」杨炯
塞北途辽远，城南战苦辛。幡旗如鸟翼，甲胄似鱼鳞。
冻水寒伤马，悲风愁杀人。寸心明白日，千里暗黄尘。
卷50_14「送临津房少府」杨炯
岐路三秋别，江津万里长。烟霞驻征盖，弦奏促飞觞。
阶树含斜日，池风泛早凉。赠言未终竟，流涕忽沾裳。
卷50_15「送丰城王少府」杨炯
愁结乱如麻，长天照落霞。离亭隐乔树，沟水浸平沙。
左尉才何屈，东关望渐赊。行看转牛斗，持此报张华。
卷50_16「送郑州周司空」杨炯
汉国临清渭，京城枕浊河。居人下珠泪，宾御促骊歌。
望极关山远，秋深烟雾多。唯馀三五夕，明月暂经过。
卷50_17「送梓州周司功」杨炯
御沟一相送，征马屡盘桓。言笑方无日，离忧独未宽。
举杯聊劝酒，破涕暂为欢。别后风清夜，思君蜀路难。
卷50_18「送杨处士反初卜居曲江」杨炯
雁门归去远，垂老脱袈裟。萧寺休为客，曹溪便寄家。
绿琪千岁树，黄槿四时花。别怨应无限，门前桂水斜。
卷50_19「途中」杨炯
悠悠辞鼎邑，去去指金墉。途路盈千里，山川亘百重。
风行常有地，云出本多峰。郁郁园中柳，亭亭山上松。
客心殊不乐，乡泪独无从。
卷50_20「送刘校书从军」杨炯
天将下三宫，星门召五戎。坐谋资庙略，飞檄伫文雄。
赤土流星剑，乌号明月弓。秋阴生蜀道，杀气绕湟中。
风雨何年别，琴尊此日同。离亭不可望，沟水自西东。
卷50_21「游废观」杨炯
青幛倚丹田，荒凉数百年。独知小山桂，尚识大罗天。
药败金炉火，苔昏玉女泉。岁时无壁画，朝夕有阶烟。
花柳三春节，江山四望悬。悠然出尘网，从此狎神仙。
卷50_22「和石侍御山庄」杨炯
烟霞非俗宇，岩壑只幽居。水浸何曾畎，荒郊不复锄。
影浓山树密，香浅泽花疏。阔堑防斜径，平堤夹小渠。
莲房若个实，竹节几重虚。萧然隔城市，酌醴焚枯鱼。
卷50_23「送李庶子致仕还洛」杨炯
此地倾城日，由来供帐华。亭逢李广骑，门接邵平瓜。
原野烟氛匝，关河游望赊。白云断岩岫，绿草覆江沙。
诏赐扶阳宅，人荣御史车。灞池一相送，流涕向烟霞。
卷50_24「早行」杨炯
敞朗东方彻，阑干北斗斜。地气俄成雾，天云渐作霞。
河流才辨马，岩路不容车。阡陌经三岁，闾阎对五家。
露文沾细草，风影转高花。日月从来惜，关山犹自赊。
卷50_25「和崔司空伤姬人」杨炯
昔时南浦别，鹤怨宝琴弦。今日东方至，鸾销珠镜前。
水流衔砌咽，月影向窗悬。妆匣凄馀粉，熏炉灭旧烟。
晚庭摧玉树，寒帐委金莲。佳人不再得，云日几千年。
卷50_26「和骞右丞省中暮望」杨炯
故事闲台阁，仙门蔼已深。旧章窥复道，云幌肃重阴。
玄律葭灰变，青阳斗柄临。年光摇树色，春气绕兰心。
风响高窗度，流痕曲岸侵。天门总枢辖，人镜辨衣簪。
日暮南宫静，瑶华振雅音。
卷50_27「和酬虢州李司法」杨炯
唇齿标形胜，关河壮邑居。寒山抵方伯，秋水面鸿胪。
君子从游宦，忘情任卷舒。风霜下刀笔，轩盖拥门闾。
平野芸黄遍，长洲鸿雁初。菊花宜泛酒，浦叶好裁书。
昔我芝兰契，悠然云雨疏。非君重千里，谁肯惠双鱼。
卷50_28「和郑雠校内省眺瞩思乡怀友」杨炯
铜门初下辟，石馆始沉研。游雾千金字，飞云五色笺。
楼台横紫极，城阙俯青田。暄入瑶房里，春回玉宇前。
霞文埋落照，风物澹归烟。翰墨三馀隙，关山四望悬。
颓峰暌酌羽，流水旷鸣弦。虽欣承白雪，终恨隔青天。
卷50_29「和旻上人伤果禅师」杨炯
净业初中日，浮生大小年。无人本无我，非后亦非前。
箫鼓旁喧地，龙蛇直映天。法门摧栋宇，觉海破舟船。
书镇秦王饷，经文宋国传。声华周百亿，风烈被三千。
芜没青园寺，荒凉紫陌田。德音殊未远，拱木已生烟。
卷50_30「和刘侍郎入隆唐观」杨炯
福地阴阳合，仙都日月开。山川临四险，城树隐三台。
伏槛排云出，飞轩绕涧回。参差凌倒影，潇洒轶浮埃。
百果珠为实，群峰锦作苔。悬萝暗疑雾，瀑布响成雷。
方士烧丹液，真人泛玉杯。还如问桃水，更似得蓬莱。
汉帝求仙日，相如作赋才。自然金石奏，何必上天台。
卷50_31「和辅先入昊天观星瞻」杨炯
遁甲爰皇里，星占太乙宫。天门开奕奕，佳气郁葱葱。
碧落三乾外，黄图四海中。邑居环若水，城阙抵新丰。
玉槛昆仑侧，金枢地轴东。上真朝北斗，元始咏南风。
汉君祠五帝，淮王礼八公。道书编竹简，灵液灌梧桐。
草茂琼阶绿，花繁宝树红。石楼纷似画，地镜淼如空。
桑海年应积，桃源路不穷。黄轩若有问，三月住崆峒。
卷50_32「和刘长史答十九兄」杨炯
帝尧平百姓，高祖宅三秦。子弟分河岳，衣冠动缙绅。
盛名恒不陨，历代几相因。街巷涂山曲，门闾洛水滨。
五龙金作友，一子玉为人。宝剑丰城气，明珠魏国珍。
风标自落落，文质且彬彬。共许刁元亮，同推周伯仁。
石城俯天阙，钟阜对江津。骥足方遐骋，狼心独未驯。
鼓鼙鸣九域，风火集重闉。城势馀三板，兵威乏四邻。
居然混玉石，直置保松筠。耿介酬天子，危言数贼臣。
钟仪琴未奏，苏武节犹新。受禄宁辞死，扬名不顾身。
精诚动天地，忠义感明神。怪鸟俄垂翼，修蛇竟暴鳞。
来朝拜休命，述职下梁岷。善政驰金马，嘉声绕玉轮。
三荆忽有赠，四海更相亲。宫徵谐鸣石，光辉掩烛银。
山川遥满目，零露坐沾巾。友爱光天下，恩波浃后尘。
懦夫仰高节，下里继阳春。
卷50_33「夜送赵纵」杨炯
赵氏连城璧，由来天下传。送君还旧府，明月满前川。